Stevenage [ˈstiːvənɨdʒ] is 'n borough (distrik) en nedersetting in die administratiewe en historiese Engelse graafskap Hertfordshire. Dit was die eerste van altesaam 21 nedersettings in Engeland wat ná die Tweede Wêreldoorlog volgens die New Towns Act (Wet oor Nuwe Stede van 1946) nuut aangelê of uitgebrei is om die knellende behuisingsnood te verlig. Stevenage het 'n oppervlakte van 25,96 km², met 'n bevolking wat teen die middel van 2014 op sowat 86 000 beraam is.